stanford-oval/wikipedia huggingface dataset:
Puolan ilmavoimien historia
1940–1947 länsiliittoutuneet

Puolan kukistuttua Puolan ilmavoimien uudelleen muodastaminen aloitettiin Ranskassa. Ainoa valmiiksi saatu yhtymä ennen Saksan hyökkäystä Ranskaan oli GC I/145, joka oli varustettu Caudron C.714 -koneilla. Puolalaisia oli lisäksi sijoitettu lukuisiin ranskalaisiin laivueisiin.
Ranskan antauduttua puolalaiset siirtyivät Britteinsaarille, jossa heistä muodostettiin Puolan ilmavoimina tunnettu osa kuninkaallisiin ilmavoimiin. Ensimmäiset laivueet olivat 300. ja 301. pommituslentolaivueet sekä 302. ja 303. hävittäjälaivueet, joiden kalustona oli Hawker Hurricane I -hävittäjät. Hävittäjälaivueet osallistuivat taisteluun Britanniasta elokuussa 1940. Puolalaisista muodostettu 303. hävittäjälaivue oli sotatoimien tehokkain.
Vuotta myöhemmin perustettiin lisää puolalaisista muodostettuja laivueita. Sotatoimien päätyttyä Euroopassa  ja kansainvälisen tilanteen muuttuessa kalusto palautettiin RAF:lle, mutta ainoastaan pieni osa henkilöstöstä palasi Puolaan.
1943–1947

Neuvostoliitossa perustettiin Puolan kansanarmeija (puol. Ludowe Wojsko Polskie) ja sen osaksi Puolan armeijan ilmavoimat (puol. Ludowe Lotnictwo Polskie) vuonna 1943. Aluksi ilmavoimat koostuivat kolmesta rykmentistä ja muutamasta laivueesta, mutta vuonna 1944 ilmavoimia laajennettiin perustamalla kolmi divisioonainen Puolan 1. armeijakunta ja yhdistämällä ensin perustetut divisioonaksi.
Sotatoimien päättyessä ilmavoimat olivat suurelta osin Puolassa, jossa ne toimivat uudelleen muodostetun Puolan ilmavoimien runkona.
1947–1989

Sosialistisen Puolan ilmavoimat perustettiin 1947. Ilmavoimille toimitettiin vuodesta 1950 alkaen Neuvostoliitosta Petljakov Pe-2 ja Tupolev Tu-2 -pommituskoneita, Jakovlev Jak-17 -hävittäjiä, Iljušin Il-12 -kuljetuskoneita, Jakovlev Jak-18 -koulukoneita. Vuotta myöhemmin ilmavoimat varustettiin suihkukonein Jak-23 ja Mikojan-Gurevitš MiG-15 -konein ja vuodesta 1961 alkaen MiG-17-konein.
Neuvostoliitosta hankittujen MiG-15 koneiden lisäksi koneita valmistettiin Puolassa vuodesta 1952 alkaen lisenssillä nimellä Lim-1. MiG-15bis-koneiden lisenssivalmisteiset versiot tunnetaan nimellä Lim-2 ja MiG-17 nimellä Lim-5. Koneista valmistettiin myös Puolassa suunniteltuja maataisteluversiota Lim-6bis.
1990–

Poliittisen järjestelmän vaihduttua 1989 ja Euroopan aseiden rajoittamisen edetessä Puolan ilmavoimia supistettiin merkittävästi. Vuonna 1990 ilmavoimilla oli MiG-21, MiG-23, MiG-29, Su-20 ja Su-22 -koneita. Loput Lim-6bis poistettiin käytöstä alkuvuodesta 1990 ja pian myös Su-20 koneet. MiG-23 koneet poistettiin vuonna 1999 niiden pienen määrän aiheuttamien ylläpito-ongelmien vuoksi. 1990-luvulla Puola ei hankkinut uusia taistelukoneita ja se hankki ainoastaan vuonna 1995 lisää MiG-29 koneita Tšekistä, joka poisti omaa kalustoaan. Samoin kuin 2004 MiG-29 koneita Saksasta, joka oli saanut ne hallintaansa Itä-Saksan ilmavoimilta.
Vuonna 2003 MiG-21 koneet poistettiin palveluksesta ja siten vuonna 2004 oli käytössä vain MiG-29 ja Su-22 koneita. Su-22 koneet tarvitsivat taistelukyvyn ylläpitämiseksi modernisointia. Vuonna 2003 päätettiin hankkia F-16C Block 52 koneita uudeksi monitoimihävittäjäksi. Ensimmäiset operaatio Peace Skyn mukaiset konetoimitukset tehtiin marraskuussa 2006 ja ne jatkuivat vuoteen 2008. Puolan ilmavoimat sai 36 F-16C ja kaksitoista F-16D konetta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:History of Polish Air Force
Puolan ilmavoimien Breguet 14
Puolan ilmavoimien 7. laivueen Albatros D.III -hävittäjiä Lewandówkan lentokentällä talvella 1919–1920
Puolan ilmavoimien käyttämä tunnus vuoteen 1993 asti.
PZL P.11
Käännös suomeksi
Ratsastus kesäolympialaisissa 1976

Ratsastus
Vuoden 1976 kesäolympialaisten ratsastus järjestettiin 23. – 30. heinäkuuta 1976 Montrealissa, Kanadassa. Tämä oli 15. kerta kun laji oli mukana olympialaisten ohjelmassa. Mukana oli 135 osanottajaa 23 eri maasta. Tapahtumia oli kuusi.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kouluratsastus |  Sveitsi Christine Stückelberger, Granat |  Länsi-Saksa Harry Boldt, Woycek |  Länsi-Saksa Reiner Klimke, Mehmed |
| Joukkuekouluratsastus |  Länsi-Saksa Harry Boldt, Woycek Reiner Klimke, Mehmed Gabriela Grillo, Ultimo |  Sveitsi Christine Stückelberger, Granat Ulrich Lehmann, Widin Doris Ramseier, Roch |  Yhdysvallat Hilda Gurney, Keen Dorothy Morkis, Monaco Edith Master, Dahlwitz |
| Kenttäratsastus |  Yhdysvallat Edmund Coffin, Bally-Cor |  Yhdysvallat Michael Plumb, Better & Better |  Länsi-Saksa Karl Schultz, Madrigal |
| Joukkuekenttäratsastus |  Yhdysvallat Edmund Coffin, Bally-Cor Michael Plumb, Better & Better Bruce Davidson, Irish-Cap Mary Anne Tauskey, Marcus Aurelius |  Länsi-Saksa Karl Schultz, Madrigal Herbert Blöcker, Albrant Helmut Rethemeier, Pauline Otto Ammermann, Volturno |  Australia Wayne Roycroft, Laurenson Mervyn Bennet, Regal Reign Bill Roycroft, Version Denis Pigott, Hillstead |
| Esteratsastus |  Länsi-Saksa Alwin Schockemöhle, Warwick Rex |  Kanada Michel Vaillancour, Branch Country |  Belgia François Mathy, Gai Luron |
| Joukkue-esteratsastus |  Ranska Hubert Parot, Rivage Jean-Marcel Rozier, Bayard de Maupas Marc Roguet, Belle de Mars Michel Roche, Un Espoir |  Länsi-Saksa Alwin Schockemöhle, Warwick Rex Hans Günter Winkler, Torphy Sönke Sönksen, Kwepe Paul Schockemöhle, Agent |  Belgia Eric Wauters, Gute Sitte François Mathy, Gai Luron Edgar-Henri Cuepper, Le Champion Stanny Van Paesschen, Porsche |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Länsi-Saksa | 2 | 3 | 2 | 7 |
| 2. |  Yhdysvallat | 2 | 1 | 1 | 4 |
| 3. |  Sveitsi | 1 | 1 | 0 | 2 |
| 4. |  Ranska | 1 | 0 | 0 | 1 |
| 5. |  Kanada | 0 | 1 | 0 | 1 |
| 6. |  Belgia | 0 | 2 | 0 | 2 |
| 7. |  Australia | 0 | 0 | 1 | 1 |
Ratsastus kesäolympialaisissa 1996

Ratsastus
Vuoden 1996 kesäolympialaisten ratsastus järjestettiin 23. heinäkuuta – 4. elokuuta 1996 Georgia International Horse Parkissa, Conyersissä, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 217 osanottajaa 30 eri maasta. Osanottajista miehiä oli 151 ja naisia 66. Tapahtumia oli kuusi.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kouluratsastus, yksilökilpailu |  Saksa Isabell Werth, Gigolo |  Alankomaat Anky van Grunsven, Bonfire |  Alankomaat Sven Rothenberger, Weyden |
| Kouluratsastus, joukkuekilpailu |  SaksaKlaus Balkenhol, Goldstern Martin Schaudt, Durgo Monica Theodorescu, Grunox Isabell Werth, Gigolo |  AlankomaatTineke Bartels, Barbria Anky van Grunsven, Bonfire Sven Rothenberger, Weyden Gonnelien Rothenberger, Gonnelien |  YhdysvallatRobert Dover , Metallic Michelle Gibson, Peron Steffen Peters, Udon Guenter Seidel, Graf George |
| Kenttäratsastus, yksilökilpailu |  Uusi-Seelanti Blyth Tait, Ready Teddy |  Uusi-Seelanti Sally Clark, Squirrel Hill |  Yhdysvallat Kerry Millikin, Out and About |
| Kenttäratsastus, joukkuekilpailu |  AustraliaWendy Schaeffer, Sunburst Gillian Rolton, Peppermint Grove Andrew Hoy, Darien Powers Phillip Dutton, True Blue Girdwood |  YhdysvallatKaren O'Connor, Biko David O'Connor, Giltedge Bruce Davidson, Heyday Jill Henneberg, Nirvana |  Uusi-SeelantiBlyth Tait, Chesterfield Andrew Nicholson, Jaggermeister II Vaughn Jefferis, Bounce Vicky Latta, Broadcast News |
| Esteratsastus, yksilökilpailu |  Saksa Ulrich Kirchhoff, Jus de Pommes |  Sveitsi Wilhelm Melliger, Calvaro |  Ranska Alexandra Ledermann, Rochet M |
| Esteratsastus, joukkuekilpailu |  SaksaFranke Sloothaak, Joyl Coeur Lars Nieberg, For Pleasure Ulrich Kirchhoff, Jus de Pommes Ludger Beerbaum, Ratina Z |  YhdysvallatPeter Leone, Legato Leslie Burr-Howard, Extreme Anne Kursinski, Eros Michael R. Matz, Rhum |  BrasiliaLuiz Azevedo, Cassiana Álvaro de Miranda Neto, Aspen Andre Johannpeter, Calei Rodrigo Pessoa, Tomboy |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Saksa | 4 | 0 | 0 | 4 |
| 2. |  Uusi-Seelanti | 1 | 1 | 1 | 3 |
| 3. |  Australia | 1 | 0 | 0 | 1 |
| 4. |  Yhdysvallat | 0 | 2 | 2 | 4 |
| 5. |  Alankomaat | 0 | 2 | 1 | 3 |
| 6. |  Sveitsi | 0 | 1 | 0 | 1 |
| 7. |  Brasilia | 0 | 0 | 1 | 1 |
| 7. |  Ranska | 0 | 0 | 1 | 1 |
Resident Evil: The Umbrella Chronicles

| Resident Evil: The Umbrella Chronicles |
| --- | --- |

Kehittäjä:  Capcom Cavia
Julkaisija:  Capcom
Jakelija:  Nintendo eShop ja PlayStation Store
Ohjaaja:  Yasuhiro Seto Hiroaki Kotake
Tuottaja:  Masachika Kawata Toru Takahashi
Suunnittelija:  Naoshige Kamamoto Daichi Kurumiya
Käsikirjoittaja:  Yasuhiro Seto Haruo Murata
Säveltäjä:  Masafumi Takada Jun Fukuda
Pelisarja:  Resident Evil
Julkaistu:  WiiNA 13. marraskuuta 2007EU 15. marraskuuta 2007JP 30. marraskuuta 2007AUS 13. joulukuuta 2007 PlayStation 3WW kesäkuu 2012
Lajityyppi:  raideammuntapeli
Pelimuoto:  yksinpeli, kaksinpeli
Ikäluokitus:  PEGI: 18
Alusta:  Wii, PlayStation 3
Jakelumuoto:  12 cm optinen levy (Wii), PlayStation Network
Lisää peliartikkeleitaVideopelien teemasivulla
Infobox OK      : 
Resident Evil: The Umbrella Chronicles (Japanissa nimellä Biohazard: Umbrella Chronicles) on Capcomin ja Cavian kehittämä ja marraskuussa 2007 julkaistu raideräiskintäpeli Wiille. Peli on osa Resident Evil -pelisarjaa. Pelin seuraaja on kaksi vuotta myöhemmin julkaistu Resident Evil: The Darkside Chronicles.
Pelaaminen

Peli on genreltään rail shooter eli raideräiskintä. Pelihahmojen kulkiessa ennalta määrättyä polkua pelaajan tehtäväksi jää ampua vihollisia ja samalla kerätä matkan varrella aseita, parannustarvikkeita ja yllätyksiä. Ennalta määrätyissä poluissa on kuitenkin jonkin verran vaihtoehtoisia reittejä. Skenaarioissa tulee vastaan kestäväempiä, ns. loppuvastuksia, jotka eivät kuole yhtä helposti kuin tavalliset viholliset.
Pelattavat skenaariot ovat lyhennelmiä peleistä Resident Evil Zero, Resident Evil ja Resident Evil 3: Nemesis sekä ennennäkemätön episodi Chris Redfieldin ja Jill Valentinen hyökkäyksestä Umbrella-yhtiön tukikohtaan Kaukasuksella.
Chrisin ja Jillin lisäksi pelissä on kuusi muuta pelattavaa hahmoa: Rebecca Chambers, Billy Coen, Carlos Oliveira, Albert Wesker, Ada Wong ja HUNK.
Aiheesta muualla

Resident Evil: The Umbrella Chronicles MobyGamesissa (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Ralf Scheepers

| Ralf Scheepers |
| --- | --- |

Henkilötiedot
Syntynyt: 5. helmikuuta 1965 (ikä 59) Esslingen, Saksa
Ammatti:  muusikko
Muusikko
Tyylilajit:  heavy metal,
Soittimet:  laulaja
Yhtyeet:  Primal Fear, Gamma Ray, Tyran' Pace
  [ Muokkaa Wikidatassa ] [ ohje ]  
Ralf Scheepers (s. 5. helmikuuta 1965, Esslingen, Saksa) on saksalaisen power metal -yhtye Primal Fearin laulaja. Hän on laulanut yhtyeessä vuodesta 1997. Ennen tätä hän on laulanut muun muassa Tyran' Pace ja Gamma Ray bändeissä.
Diskografia > Tyran' Pace

Eye to Eye
Long Live Metal
Watching You
Diskografia > Gamma Ray

Heading for Tomorrow (1989)
Sigh No More (1991)
Insanity and Genius (1993)
Diskografia > Primal Fear

Primal Fear (1998)
Jaws of Death (1999)
Nuclear Fire (2001)
Black Sun (2002)
Devil's Ground (2004)
Seven Seals (2005)
New Religion (2007)
16.6 (Before the Devil Knows You're Dead) (2009)
Rekijoki

Rekijoen entinen koulu Rekijoen kylän keskustassa.
Rekijoki on kylä, kyläkeskus ja postinumeroalue (25380 Rekijoki) Kiikalassa Salossa. Rekijoen naapurikyliä Salossa ovat Kiikalan Revä, Kärkelä, Hirvelä ja Kesälä sekä Perttelin Haali, naapurikylä Someron puolella on Lautela. Kyläkeskuksen palveluihin kuuluu enää vain Osuuspankin konttori Kärkelän kylässä, sillä Rekijoen koulu lakkautettiin vuonna 2014. Tärkeimpiä liikenneväyliä ovat Perttelistä Someron Terttilään johtava yhdystie 2403 ja siitä Kiikalan kirkolle johtava yhdystie 2411, joka yhtyy Suomusjärvelle seututielle 110 johtavaan yhdystiehen 2410.
Luonnonympäristöä alueella hallitsee Uskelanjoki, jonka kolme latvahaaraa Rekijoki, Terttilänjoki ja Hitolanjoki yhtyvät Rekijoen kylän luona Uskelanjoeksi. Näistä Terttilänjoki ja Uskelanjoki muodostavat kylän pohjoisrajan, johon Rekijoki yhtyy pohjoisesta ja Hitolanjoki etelästä. Uskelanjoen, Hitolanjoen ja Terttilänjoen varsilla kylän alueelle ulottuu perinnebiotoopeistaan tunnettu Rekijokilaakson Natura 2000 -alue.
René Robert

René Robert (1980)
René Robert (31. joulukuuta 1948 Trois-Rivières, Quebec, Kanada – 22. kesäkuuta 2021) oli laitahyökkääjänä pelannut jääkiekkoilija. Oikea laitahyökkääjä Robert pelasi 12 kautta NHLssa vuosien 1970 ja 1982 välillä.
Robertin NHL-ura alkoi kaudella 1970–1971 Toronto Maple Leafsissa, jossa hän pelasi vain viisi peliä. Buffalo Sabresiin hän päätyi Pittsburgh Penguinsin kautta. Penguinsissa hän oli aloittanut kauden 1971–1972, mutta hänet kaupattiin kesken kauden Sabresiin, josta Penguins sai Eddie Shackin.
Sabresissa Robert muodosti Gilbert Perreaultin ja Rick Martinin kanssa tunnetun The French Connection -nimen saanen hyökkäyskolmikon. Nimi tuli tuolloin suositulta Kovaotteiset miehet -elokuvalta, jonka alkuperäinen nimi on The French Connection. Nimen taustalla oli se, että kaikki kolme hyökkääjää olivat kanadanranskalaisia. Ketjun jäsenet tekivät yhdessä 1 681 pistettä ja johdattivat vuonna 1975 Sabresin sen ensimmäisiin Stanley Cup -finaaleihin. Kaudella 1974–1975 Robert itse valittiin NHL:n kakkostähdistökentälliseen.
The French Connection hajosi vuonna 1979, kun Robert kaupattiin Colorado Rockiesiin. Hänen viimeinen kausi oli 1981–1982, jonka hän pelasi Maple Leafsissa. Robert pelasi 744 NHL:n runkosarjaottelua ja teki niissä 284 maalia ja antoi 418 syöttöä: yhteensä hän keräsi 702 tehopistettä.
Saavutuksia ja palkintoja

NHL:n tähdistöottelussa 1973 ja 1975
NHL:n kakkostähdistössä 1975
Rantakukkakasvit

| Rantakukkakasvit |
| --- | --- |
 Kiinankutrio (Lagerstroemia indica)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Myrtales
Heimo::  Rantakukkakasvit Lythraceae  J.St-Hil.
Synonyymit
 granaattiomenakasvit (Punicaceae Bercht. & J.Presl)  vesipähkinäkasvit (Trapaceae Dumort.) 
Katso myös
   Rantakukkakasvit Wikispeciesissä   Rantakukkakasvit Commonsissa 
Infobox OKNimi-testi OK: 
Rantakukkakasvit (Lythraceae) on kasviheimo Myrtales-lahkossa. Rantakukkakasvien heimoon kuuluu noin 625 lajia, joista suurin osa on ruohovartisia. Lisäksi heimoon kuuluu muutamia pensaita ja puita. Yhteensä rantakukkakasvien heimo käsittää 28 sukua, joista suurin osa elää tropiikissa.
Suvut

Rantakukkakasvien heimoon kuuluu 28 sukua. Taksonomisesti hyväksyttyä alaheimojakoa ei ole, mutta granaattiomenien ja vesipähkinöiden suvut katsotaan muista suvuista selvästi poikkeaviksi.
Adenaria
Ammannia – ammanniat
Capuronia
Crenea
Cuphea – tulitorvet
Decodon – lainekukat, vain laji lainekukka (D. verticillatus)
Didiplis
Diplusodon
Duabanga
Galpinia – pilvipuut, vain laji pilvipuu (G. transvaalica)
Ginoria
Heimia
Koehneria
Lafoensia
Lagerstroemia – kutriot (lagerströemiat)
Lawsonia – hennapensaat, vain laji hennapensas (L. inermis)
Lourtella
Lythrum – rantakukat
Pehria
Pemphis
Physocalymma
Pleurophora
Punica – granaattiomenat
Rotala – rotalat
Sonneratia – omenamangrovet
Tetrataxis
Trapa – vesipähkinät
Woodfordia
Kuvagalleria

Pohjanrantakukka eli rantakukka
(Lythrum salicaria)
Punatulitorvi (Cuphea ignea)
Cuphea nudicostata
Granaattiomena
(Punica granatum)
Aiheesta muualla

Finto: Kassu – Kasvien suomenkieliset nimet: Lythraceae
Raduga

Raduga (ven. Ра́дуга, suomeksi ”sateenkaari"):
Raduga (satelliitti)
Raduga (kirjankustantamo)
MKB Raduga
Raduga H-22
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raduga”, voi hakea sivunnimihaulla, laajalla sivunnimihaulla tai tekstihaulla.
Radtšenko

Radtšenko (ven. Ра́дченко) on kaupunkimainen taajama Tverin alueen Konakovon piirissä Venäjällä. Se sijaitsee Ivankovon tekojärven rannalla 42 kilometriä Tveristä kaakkoon. Taajaman kautta kulkee Moskovan ja Pietarin välinen M 10 -valtatie. Asukkaita on 1 800 henkeä (vuonna 2009).
Asutuskeskus on syntynyt vuonna 1921 turvetuotannon kokeiluaseman (ven. torfjanaja opytnaja stantsija) rakentamisen yhteydessä. Kaupunkimaisen taajaman statuksen se sai vuonna 1939. Taajaman nimenä käytettiin lyhennettä TOS vuoteen 1965 saakka, jolloin se nimettiin turvetuotannon kehittäjän Ivan Radtšenkon muistoksi. Nykyään siellä on turvetuotannon tutkimuslaitos, konepaja ja museo.
Radio Finlandia

| Radio Finlandia |
| --- | --- |

Perustettu:  15. syyskuuta 1990
Kuuluvuus: Aurinkorannikko, Espanja
Fuengirola: 102,6 MHz
Mediatiedot
www.radiofinlandia.fi
Internet-lähetys
Radio Finlandia on suomalainen radiokanava, joka aloitti toimintansa 15. syyskuuta 1990 Espanjan Andalucian Malagan alueella. Se on ainoa Espanjassa toimiva suomenkielinen FM- taajuudella toimiva radiokanava, joka tarjoaa monipuolista ohjelmaa suomeksi ja englanniksi.
Historia

Kanavan perusti suomalainen yrittäjä Teva Glad, joka huomasi tuolloin elävien suomalaisten ulkosuomalaisten tarpeen saada tietoa kotimaan tapahtumista. Ensimmäiset kymmenen vuotta Radio Finlandia toimi kansainvälisen Onda Zero radioaseman sisällä tarjoten tunnin mittaisen ohjelmablokin iltapäivisin. Vuonna 2000 kanava siirtyi ruotsalaisten perustamaan Kust Radion nimiseen kanavaan Fuengirolaan, missä sen lähetysaika kasvoi kahdeksi tunniksi.
Vuonna 2010 Glad perusti omalle taajuudelleen toimivan Radio Finlandian ja pysyi mukana kanavan toiminnassa pari vuotta, minkä jälkeen hän siirtyi Suomeen perustamaan uutta radiokanavaa veljensä kanssa.
Omistus

Radio Finlandian omistussuhteet ovat muuttuneet useasti sen toiminnan aikana. Glad myi radion Heli Tourulle vuonna 2013. Vuonna 2019 Henry Aflecht osti kanavan osakekannan ja kehitti kanavan toimintaa monimedialliseen suuntaan. Kesällä 2022 Aflecht luopui kanavan omistajuudesta ja päätoimittajaksi tuli Raija Kurkola, joka oli työskennellyt kanavalla kolmen vuoden ajan. Kurkola on luotsannut kanavaa elokuusta 2022.
Aiheesta muulla

Kanavan kotisivut
Radu Câmpeanu

Radu Câmpeanu
Radu-Anton Câmpeanu ([ˈradu kɨmˈpe̯anu]; 28. helmikuuta 1922 Bukarest – 19. lokakuuta 2016) oli romanialainen poliitikko. Hän oli osallisena Romanian Kansallisliberaalisen puolueen uudelleen perustamiseen kommunismin kaaduttua. Hän myös toimi puolueen puheenjohtajana vuosina 1990–1995 sekä senaattorina Romanian parlamentin ylähuoneessa vuosina 1990–1992 ja 2004–2008. Hän sijoittui toiseksi saatuaan 10,64 prosenttia äänistä vuoden 1990 presidentinvaalissa, jonka voitti Ion Iliescu. Câmpeanulle myönnettiin puolueen ”vuoden 1990 perustajapuheenjohtajan” arvonimi. Hän oli myös jäsenenä puolueen keskuselimessä.
Riihimäen Kesäkonsertit

Riihimäen Kesäkonsertit on vuosittain kesäkuun alussa Riihimäellä järjestettävä noin viikon kestävä musiikkitapahtuma.
Kesäkonserttien ohjelmiston pääpaino on klassisessa kamarimusiikissa, mutta kokonaisuutta värittävät myös jazz ja lastenkonsertit. Konserteissa esiintyvät sekä kansainväliset tähdet että uransa alkutaipaleella olevat muusikot.
Suurin osa konserteista järjestetään Suomen lasimuseon salissa. Konserttien taiteellisesta johdosta vastaa nykyään Tempera-kvartetti.
Riihimäen Kesäkonsertit kuuluu Finland Festivals -tapahtumiin.
Aiheesta muualla

Kesäkonserttien virallinen kotisivu
Radu Drăgușin

Radu Drăgușin toukokuussa 2023 Genoan pelaajana.
Radu Matei Drăgușin (s. 3. helmikuuta 2002 Bukarest) on romanialainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Tottenham Hotspuria. Hän pelasi Italiassa vuosina 2018–2024. Hän on pelannut Romanian maajoukkueessa vuodesta 2022.
Drăgușin siirtyi italialaisseura Juventuksen junioreihin elokuussa 2018. Hän pelasi Juventuksen edustusjoukkueessa kaudella 2020–2021 yhden Serie A -ottelun, kaksi Juventuksen voittaman Italian cupin ottelua ja yhden Mestarien liigan ottelun. Hän pelasi lainasopimuksilla Serie A:ssa 13 ottelua Sampdoriassa kauden 2021–2022 alkupuoliskolla ja seitsemän ottelua Salernitanassa saman kauden lopulla. Kaudella 2022–2023 hän pelasi lainalla Genoan joukkueessa 38 Serie B -ottelua, joissa hän teki neljä maalia. Hän siirtyi Serie A:han nousseen Genoan omistukseen kesällä 2023. Hän pelasi kauden 2023–2024 alkupuoliskolla Serie A:ssa 19 ottelussa täydet minuutit ja teki maalin marraskuussa Hellas Veronaa sekä joulukuussa Inter Milanoa vastaan. Hän siirtyi tammikuussa 2024 englantilaisseura Tottenhamiin, jossa hän pelasi loppukauden aikana yhdeksän valioliigaottelua.
Drăgușin pelasi useissa Romanian nuorisomaajoukkueissa. Hän pelasi Romanian A-maajoukkueessa ensimmäisen kerran maaliskuussa 2022 ystävyysottelussa Kreikkaa vastaan. Hän on pelannut ennen vuoden 2024 EM-kilpailuja 17 maaottelua, joissa hän on ollut 14 kertaa avauskokoonpanossa.
Rautionlampi

| Rautionlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°28′36″N, 23°58′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskujoki:  ei laskuojaa 
Järvinumero:  35.428.1.001
Mittaustietoja
Pinnankorkeus:  132,7 m  
Rantaviiva:  0,759 km  
Pinta-ala:  3,108 ha  
Saaria:  ei saaria 
 fiRautionlampi 
Rautionlampi on Etelä-Pohjanmaalla Ähtärissä Peränteen kylän lähellä sijaitseva lampi.
Maantietoa

Lammen pinta-ala on 3,1 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Vähä Haapajärven valuma-alueeseen (35.428) se kuuluu. Lammen vedenpinnan korkeus on 132,7 metriä mpy.
Radoviš

| Radoviš |
| --- | --- |
 Radoviš
Valtio:   Pohjois-Makedonia
Alue:  Kaakkoisalue
Pinta-ala:  
 – Kokonaispinta-ala:  497,5 km²
Väkiluku (2021):  24 122
 – Väestötiheys:  48,49 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Radoviš (mak. Радовиш) on kaupunki Pohjois-Makedonian Kaakkoisalueella. Kaupungissa asuu 24 122 asukasta, ja kaupungin pinta-ala on 497,5 neliökilometriä. Kaupungin väestötiheys on 48,49 asukasta neliökilometrillä. Noin 80 prosenttia asukkaista on makedonialaisia.